**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **Ministarstvo kulture i medija** |
| NAZIV PROPISA | **Nacrt Zakona o javnom medijskom servisu Crne Gore** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Crna Gora je prvi moderan Zakon o javnom medijskom servisu donijela 2002. godine. Tim Zakonom je utvrđena osnova za konstituisanje institucionalno, politički i finansijski nezavisnog javnog servisa, po uzoru na međunarodne standarde, sadržane kroz član 10 Evropske Konvencije za zaštitu ljudskih prava i osnovnih sloboda, Preporuku Savjeta Evrope 96(10) o nezavisnosti javnih servisa radio-difuzije i Saopštenju Komisije o primjeni pravila o državnoj pomoći za javne radio-difuzne usluge (2009/C 257/01). Na temeljima konstruktivne javne rasprave Crna Gora usvaja novi Zakon o nacionalnom javnom emiteru Radio i Televizja Crne Gore 2020. godine, koji je uveo niz novina u postojećim odredbama, ali i nove institute koje dotadašnje zakonodavstvo nije poznavalo, poput instituta Ombudsmana, postupka uvođenja novih usluga, uvođenje novih uslova u pogledu imenovanja članova Savjeta i sl.  Međutim, postojećim zakonskim rješenjem i dalje su ostala neriješena određena pitanja. Kao jedne od glavnih zamjerki sa, prvenstveno adrese Evropske komisije, ističu se dalja potreba za jačanjem nezavisnosti RTCG u pogledu rada Savjeta, te oslobađanje bilo kakvog političkog uticaja i puno poštovanje profesionalnih standarda u radu. Osim toga, neophodno je dodatno razraditi kriterijume za imenovanje članova Savjeta RTCG, revidirati broj članova Savjeta i postojeće kriterijume za predlagače.  Pitanje nezavisnosti i kompetetivnosti je vezano i za članove rukovodstva RTCG. Samo poptuno nezavisan tim, sa uređivačkom sasmostalnošću može da dovede do ispunjenja koncepta javnog medijskog servisa, te je realna potreba da i generalni direktor i direktori Radija i Televezije javnog medijskog servisa, dobiju jači nivo zaštite ali i veću odgovornosti.  Veća nezavisnost takođe znači i veću odgovornost. Iako RTCG nesporno treba da uživa programsku nezavisnost, neophodno je predvidjeti jasno granice programske osnove, jer bez toga se RTCG dovodi u povlašćeni položaj u odnosu na sve ostale audivozuelne medije na tržištu.  Kako je Nacrtom Zakona o audiovizuelnim medijskim uslugama predviđeno niz novih rješenja, kao rezultat usklađivanja sa izmjenama i dopunama Direktive (EU) 2018/1808 Evropskog parlamenta i Savjeta o izmjenama i dopunama Direktive 2010/13/EU o koordinaciji određenih zakonskih odredbi, regulaciji ili upravnim radnjama u državama članicama koje se tiču pružanja audio-vizuelnih medijskih usluga (Direktiva o audio-vizuelnim medijskim uslugama) sa aspekta promijenjenih realnosti na tržištu (u daljem tekstu: AVMS Direktiva), kao posljedicu imamo realnu potrebu da se odgovarajuće odredbe Zakona o RTCG upodobe sa Nacrtom Zakona o AVM uslugama i/ili predvidi shodna primjena Zakona o AVM uslugama.  Iako je Zakonom o RTCG uvedena institucija Ombudsmana, djelotvornost njegovog rada je upitna u praksi, ukoliko se ima u vidu da je njegovo ovlašćenje u pogledu prigovora i predstavki gledalaca, slušalaca i čitalaca RTCG svedeno samo na razmatranje. Takođe, ograničavanjem kriterijuma za imenovanje Ombudsmana - da se radi o afirmisanom medijskom stručnjaku iz oblasti audiovizuelnih medija, ograničava sve druge vrste medija da kandiduju svoje predstavnike, posebno štampane publikacije. Takođe, shodno postojećem rješenju, Ombudsman svoju funkciju obavlja bez prava na naknadu. Imajući u vidu auoritet koji ova institucija treba da uživa, postoji i više nego opravdan osnov da mu se za tu funkciju odredi naknada.  Shodno ekspertskom pregledu ,,nacrta Zakona o audiovizuelnim medijskim uslugama (AVMU) i ocjene usklađenosti nacrta Zakona o AVMU i ocjena usklađenosti nacrta Zakona o AVMU, Zakona o medijima i Zakona o Nacionalnom javnom emiteru (RTCG), koji je u aprilu 2021.godlne, usvojio Savjet Evrope, u okviru zajedničkog programa Savjeta Evrope (SE) i Evropske unije (EU) „Sloboda izražavanja i sloboda medija u Jugoistočnoj Evropi (JUFREX 2 - Crna Gora)’’, potrebno je u ovom Nacrtu implementirati preporuke u dijelu koji se odnosi na Zakon o RTCG. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Glavni ciljevi koji se postižu Nacrtom zakona uključuju dalje jačanje nezavisnosti RTCG, eliminicaju bilo kakvog političkog uticaja, te krajnju depolitizaciju javnog medijskog servisa, koji kao takav treba da služi isključivo javnom interesu i interesu građana. To se postiže jačanjem kriterijuma, većim ovlašćenjima i odgovornostima, ali i mogućnostima sudske zaštite, kako u slučaju imenovanja, tako i u slučaju razriješenja članova Savjeta, generalnog direktora, direktora Radija javnog medijskog servisa, direktora Televizije javnog medijskog servisa i Ombudsmana, prekompozocijom većine potrebne za odlučivanje u Savjetu i uvođenje novine po kojoj univerziteti Crne Gore predlažu po dva člana, a Advokatska komora jednog člana Savjeta. Time bi se dala prednost institucijama obrazovanja s jedne, i većoj političkoj neutralnost s druge strane, sa što većim dijapazonom predstavljanja svih društvenih aktera. U duhu pooštravanja kriterijuma za članove Savjeta, a sa ciljem jačanja profesionalnosti i potrebnog znanja i iskustva, uvećan je kriterijum u pogledu radnog iskustva za člana Savjeta, direktora RTCG i direktora Radija i Televizije javnog servisa na deset godina u VII1 nivou kvalifikacija obrazovanja. U pogledu programske nezavisnosti, predviđeno je da, iako je RTCG nezavisna u uređivanju programa, ona mora biti u skladu sa programskom osnovom koja je sastavni dio odobrenja koje izdaje regulator. Iako još uvijek u formi Nacrta, Medijska strategija Crne Gore, kao krovni strateški dokument u oblasti medija, jasno predviđa gore navedene ciljeve, a, između ostalog, i usvajanje ovog Zakona. Takođe, usvajanje novog Zakona o RTCG, sa akcentom na jačanje nezavisnosti Savjeta, predviđeno je i Programom rada Vlade za 2022. godinu. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Moguće su dvije opcije:   * Status quo ( Zakon o nacionalnom javnom emiteru Radio i Televizija Crne Gore) * Predlog Zakona o javnom medijskom servisu Crne Gore   Status quo ne može biti preferirana opcija iz razloga što u trenutnom društvenom ambijentu, sa širenjem i modernizovanjem usluga koje javni servis nudi u svojoj ponudi, primjena važećeg rješenja ne bi bila komplementarna sa zahtjevima tržišta, gledalaca, slušalaca i čitalaca. U tom pogledu, a kako je već pomenuto, neophodno je uskladiti zakonska rješenja sa Nacrtom Zakona o audiovizuelnim medijskim uslugama, čija je većina rješenja kompletarna. To je ujedno i skup preporuka međunarodnih eksperata Savjeta Evrope i Evropske Komisije, izložen kroz JUFREX projekat o kom je prethodno bila riječ. Nacrtom se takođe konkretizuje i odnos koji RTCG ima sa pravnim licem za prenos i emitovanje radio-difuznih signala, na način da RTCG snosi troškove prenosa i emitovanja programa RTCG putem zemaljske mreže radio-difuznih predajnika i putem mreža sa slobodnim pristupom, te putem satelitskih sistema. U konačnom, omogućavanjem generalnom direktoru RTCG, direktoru Radija i Televizije RTCG i članovima Savjeta da nastave rad do isteka mandata na koji su izabrani u skladu sa postojećim rješenjem, obezbjeđuje se stabilnost javnog servisa. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Rješenja sadržana u propisu imaće pozitivan uticaj na jačanje nezavisnosti i odgovornosti RTCG, što kroz rukovodstvo i Savjet, što kroz ulogu koju RTCG treba da pokaže kao iskonski javni servis.  Primjena ovog Zakona neće izazvati dodatne troškove građanima i privredi, mimo onih koji se odnose na povećan broj članova Savjeta i uvođenje mjesečne naknade za rad Ombudsmana, u bruto iznosu u visini od prosječne bruto zarade zaposlenih u RTCG u mjesecu koji prethodi isplati naknade.  Ovim aktom ne predviđa se osnivanje novih privrednih subjekata na tržištu.  Donošenjem predloženog akta ne stvaraju se administrativna opterećenja i biznis barijere. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Nacrtom zakona se predviđa povećanje izdvajanje za Savjet RTCG, budući na povećan broj njegovih članova, uz uvođenje mjesečne naknade za rad Ombudsmana, u bruto iznosu u visini od prosječne bruto zarade zaposlenih u RTCG u mjesecu koji prethodi isplati naknade.  Navedena sredstva nijesu obezbjeđena u budžetu za tekuću fiskalnu godinu, niti su ovom trenutku planirana za narednu fiskalnu godinu.  Implementacija propisa ne podrazumijeva ni međunarodne finansijske obaveze. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Izrada Nacrta zakona o javnom medijskog servisu rezultat je rada pluralne radne grupe, sastavljene od predstavnika medija, medijskih udruženja, civilnog društva, akademske zajednice, nezavisnih regulatora, predstavnike tužilaštva, samoregulatornih tijela i predstavnika državnih organa, što je sljedovalo i nakon ekspertskog pregleda od strane Savjeta Evrope. Nakon dobijenih ekspertskih mišljenja SE (april 2021. godine) radna grupa je usaglasila ekspertske komentare sa prvobitnim tekstom Zakona o RTCG, te ga u i u takvoj verziji pripremila za javnu raspravu. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Za implementaciju propisa ne postoje prepreke.  Glavni indikatori ispunjanja ciljeva ogledaće se u snaženju Savjeta uz svođenje mogućnosti političkog uticaja na minimum, jačanju transparetnosti u radu RTCG i jačanje odgovornosti rukovodstva RTCG za rad, te ispunjenju preporuka iz JUFREX i JUFREX 2 Analize medijskog sektora Crne Gore i uskađenost u dijelu koji se tiče RTCG, sa Direktivom (EU) 2018/1808. o izmjeni Direktive 2010/13/EU o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizuelnim medijskim uslugama). | |

**Datum i mjesto Starješina**

7. novembar 2022.godine, Podgorica \_\_\_\_\_\_\_\_\_\_\_\_\_\_\_\_\_